CELEX: 62007TN0485
Language: sk
Date: 2007-12-21 00:00:00
Title: Vec T-485/07: Žaloba podaná 21. decembra 2007 – Olive Line International/ÚHVT – Knopf (o-live)

23.2.2008   
            
            
               SK
            
            
               Úradný vestník Európskej únie
            
            
               C 51/57
            
         Žaloba podaná 21. decembra 2007 – Olive Line International/ÚHVT – Knopf (o-live)
   (Vec T-485/07)
   (2008/C 51/104)
   Jazyk žaloby: angličtina
   Účastníci konania
   
      Žalobca: Olive Line International, SL (Madrid, Španielsko) (v zastúpení: P. Koch Moreno, lawyer)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Reinhard Knopf (Malsch, Nemecko)
   Návrhy žalobcu
   
               —
            
            
               určiť, že rozhodnutie druhého odvolacieho senátu ÚHVT z 26. septembra 2007, ktorým bolo zamietnuté odvolanie voči zápisu ochrannej známky Spoločenstva č. 3 219 193 nie je v súlade s nariadením (ES) č. 40/94 o ochrannej známke Spoločenstva,
            
         
               —
            
            
               zaviazať žalovaného a prípadne ďalšieho účastníka konania na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Reinhard Knopf.
   
      Prihlasovaná ochranná známka Spoločenstva: obrazová ochranná známka „o-live“ pre výrobky zaradené do tried 29, 30, 31 a 33 – prihláška č. 3 219 193.
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: národné obchodné označenie „Olive lines“ pre obchodné činnosti, ktorých predmetom je obchodné sprostredkovanie.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) a článku 8 ods. 4 nariadenia Rady (ES) č. 40/94, pretože existuje pravdepodobnosť zámeny medzi skoršou nezapísanou ochrannou známkou, ktorá má väčší ako iba miestny význam, a prihlasovanou ochrannou známkou.